אצילה טלית רייזנברגר

אצילה טלית רייזנברגר (באנגלית: Azila Talit Reisenberger; נולדה ב-19 ביולי 1952) היא סופרת, ראש המחלקה העברית באוניברסיטת קייפטאון, פעילה לשימור ספרות השוליים הנכתבת בידי מיעוטים ולמען זכויות נשים ושוויון מגדרי. משמשת כרבה.

== ביוגרפיה ==
טלית רייזנברגר נולדה בתל אביב ובגיל 24 עברה יחד עם בעלה הטרי לדרום אפריקה. את התואר הראשון השלימה באוניברסיטת קייפטאון והתרכזה בשני תחומי מחקר: לימודי דתות בעולם וספרות עברית. התזה של התואר השני שלה עסקה ב"יצירתה הספרותית של חנה סנש" והדוקטורט – "מושג האמהוּת במקרא".

טלית רייזנברגר מגשרת בין השפה העברית לשפה האנגלית באמצעות כתיבה, הרצאות, תרגום ספרות עברית שנכתבה בדרום אפריקה לשפות מקומיות, עידוד כתיבה בקוזה וזולו. משום כך, סווגה כסופרת המובילה בספרות המיעוטים בדרום אפריקה והפכה לכתובת אליה פונים בנושא "ספרות שוליים". היא חיברה פרסומים אקדמיים רבים, ביניהם: "מקום הספרות העברית בפיתוח וקיום אהבת המורשת וכבוד עצמי לתלמידים יהודים בדרום אפריקה", ביטאון ללימוד שפה; "על קו התפר: ספרות כמקום החיבור בין תרבויות", ביטאון ללימודי דת; "השפעת תהליך התפתחות ההלכה על חיי נשים יהודיות", ביטאון ללימודי דת ו"נשים בתנ"ך: ישות בלתי קיימת", ביטאון לתאולוגיה קונסטרוקטיבית.

עבודתה מתפרסמת בביטאונים מכובדים רבים, היא עורכת ספרים, מארגנת כנסים ומרצה באוניברסיטאות שונות ברחבי העולם. בשנת 2005, נבחרה טלית רייזנברגר כנשיאת הארגון הבינלאומי לספרות ותרבות של מיעוטים (International Minority Literature and Cultures Association או IMLACA), המקדם ספרות של מיעוטים ברחבי העולם, בעיקר כדי למנוע רדוקציוניזם תרבותי העלול להביא להכחדת שפות ותרבויות שאינן דומיננטיות.
טלית רייזנברגר מוּכּרת בדרום אפריקה כמובילה בתנועה להגנה וטיפוח שוויון נשים ומגדר בהיותה חברה מייסדת בשדולת הקבוצה של נשים הדורשות יחס של שוויון, ביטחון וכבוד.

טלית רייזנברגר זכתה לתשבחות כאחת ממנהיגי-הדתות השונות בקייפטאון שהקימו גוף בין-דתי המעודד הבנה בין המינים, הדתות והגזעים השונים – תנועה העוזרת במיגור דעות קדומות ושנאת-חינם ברחבי דרום אפריקה. מאז שנת 1989 היא משמשת כרבה בבית הכנסת הפרוגרסיבי "בית הִלל", באיסט לונדון שבדרום אפריקה.

בנוסף לפרסומים הרבים של עבודתה האקדמית, יצאו לאור מספר ספרי שירה שהבולטים בהם הם:
* נקודה ומבט (בעברית) טרקלין, תל אביב 1986
* נשיקות מבעד לצעיף (באנגלית) גרין-סי פבלישרס, קייפטאון 1994
* מחזור אהבה (בעברית) גוונים, תל אביב 2002
* החיים בתרגום (באנגלית) מודג'גי, קייפטאון 2008
* פסי כסף (באנגלית), סניילפרס, קייפטאון 2012
* ב 2011 יצא לאור הרומן הראשון של רייזנברגר "[http://theotherbookerprize.wordpress.com The Other Booker Prize]" אשר זכה לשבחים רבים והמהדורה הראשונה אזלה מן השוק תוך חודשיים.

שני סיפורים קצרים של טלית רייזנברגר הכלולים בקובץ סיפורים קצרים בעברית, "מפה עד כף התקוה הטובה", זכו בפרסים מטעם אגודת הסופרים של דרום אפריקה. שניים ממחזותיה, "בבת עינו של אדם" (ב-1991) ו"האב האוהב" (ב-1996), הוצגו בפסטיבל האמנויות הלאומי גרהמסטאון.

== כתיבתה ==
=== פרסומים אקדמיים ===
* "[http://wjudaism.library.utoronto.ca/index.php/wjudaism/article/view/12662/9559 שפת אם או I want to go home]", בתוך: Women in Judaism, כרך 6 (2) ISSN 1209-9392
* "פרספקטיבה יהודית", בתוך סיפורים עתיקים לזמנים מודרניים: הרהורים על אברהם ובניו. ואן דֶר מֶרוֶוה, כריס נ. לוקס וֶרְבִּי (עורכים): קייפטאון, 2009. 185-181. מסת"ב 7 0789 07963 978
* מקום הספרות העברית בפיתוח וקיום אהבת המורשת וכבוד עצמי לתלמידים יהודים בדרום אפריקה, בתוך ביטאון ללימוד שפה: Journal for Language Teaching), כרך 41 (2). דצמבר 2007. עמ' 112–122. ISSN 0259-9570
* על קו התפר: ספרות כמקום החיבור בין תרבויות, בתוך ביטאון ללימודי דת Journal for the Study of Religion), כרך 19 (2). 137-125. ISSN 1011-7601
* "[http://ajol.info/index.php/jsr/article/view/6171 השפעת תהליך התפתחות ההלכה על חיי נשים יהודיות]", בתוך ביטאון ללימודי דת Journal for the Study of Religion. כרך 18 (2). 87-75. ISSN 1011-7601
* "עדות לדעות קדומות וזלזול בילידים בתרגומי התנ"ך לקוזא", בתוך ביטאון ללימודי דת בדרום אפריקה (Journal for the Study of Religion in SA.) כרך 12 (2-1). דצמבר 2000. דרום אפריקה 120–127. ISSN 1011-7601
* “נשים בתנ"ך: ישות בלתי קיימת" בתוך ביטאון לתאולוגיה קונסטרוקטיבית (Journal of constructive Theology) 2, 6. דצמבר 2000. דרום אפריקה 75–87. ISSN 1025-5648

=== עריכה ===
* "הדי דת בספרות מיעוט", בתוך ביטאון ללימודי דת (Journal for the Study of Religion), כרך 19 (2). ISSN 1011-7601
* ג"אוה במסורת באמצעות התקבלות – זהות יהודית בדרום אפריקה כפי שזו משתקפת בסיפורי ליסון" ([http://www.africaresearch.org/lison/lis-short.htm Lison’s Stories]), גרין סי מוציאים לאור (Green Sea Publishers), קייפטאון, 2005. מסת"ב 0-620-33944-6
* "רוחניות נשים והשפעתן על המהפך הגדול בדרום אפריקה", וואקסמן מונסטר (Waxmann Munster): ניו יורק/מינכן/ברלין

=== שירה ===
* "פסי כסף", סניילפרס (Snailpress), קייפטאון, 2012, 
* "החיים בתרגום", מודג'אגי (Modjaji), קייפטאון, 2008, 
* [http://www.uct.ac.za/mondaypaper/archives/?id=2937 מחזור אהבה]. גוונים, תל אביב, 2002, 
* "נשיקות מבעד לצעיף", גרין סי פבליקיישנס (Green Sea Publishers), קייפטאון, 2008, 
* "נקודה ומבט", עקד, תל אביב, 1986
* "השתלת הלב הראשונה" בתוך קאראפייס, כרך 73 (13), 2008
* "ארבע בנות", בתוך ג'ואיש אפיירס [http://www.jcpa.org/JCPA/Templates/ShowPage.asp?DRIT=4&DBID=1&LNGID=1&TMID=111&FID=623&PID=0&IID=2369&TTL=Ireland’s_Jews:_Past,_Present,_Future Jewish Affairs], כרך 63 (1) 2008. 50. ISSN 0021-6313
* "אשה מורה", בתוך ניו קונטרסט, כרך 35 (4) 2008. 21-20 עורך יו הודג' (Hugh Hodge) ISSN 1017-5415
* "מות הזמיר", בתוך פסיפס (כתב-עת לספרות), ישראל. כרך 65. עורך איתמר יעוז-קסט. עמ' 39

=== סיפורים קצרים ===
* "מפה עד כף התקוה הטובה", גוונים, תל אביב, 2004 

=== רומן ===
* ב-2011 יצא לאור הרומן הראשון של רייזנברגר " [http://theotherbookerprize.wordpress.com The Other Booker Prize]" אשר זכה לשבחים רבים והמהדורה הראשונה אזלה מן השוק תוך חודשיים.

== קישורים חיצוניים ==

* 

* 
* 
* [https://web.archive.org/web/20110723065520/https://jps.library.utoronto.ca/index.php/wjudaism/about/editorialTeamBio/227 נשים ביהדות: ביטאון רב-דיסציפלינריות]
* [http://ajol.info/index.php/jsr/article/view/6185 ביטאונים אפריקניים מקוונים]
* [http://www.nafest.co.za/ פסטיבל לאומי לאמנות גראהאמסטאון]
* [http://www.uct.ac.za/mondaypaper/archives/?id=2937 הצלחה כפולה מאנדיי פייפר ארטיקלס (Monday Paper Articles)]
* [https://archive.today/20130421202459/http://book.co.za/bookchat/topic/2184 בוק סאוטרן אפריקה (BOOK Southern Africa)]
* [http://www.booknews.co.za/download/PR1dec08%20_2_.pdf היסטוריה של נשים הדורשות שוויון, ביטחון וכבוד]
* [http://theotherbookerprize.wordpress.com The Other Booker Prize], אתר הרומן

== הערות שוליים ==

קטגוריה:סופרות ישראליות
קטגוריה:סופרים ישראלים
קטגוריה:רבנים דרום אפריקאים
קטגוריה:סופרים יהודים דרום אפריקאים
קטגוריה:סופרות דרום אפריקאיות
קטגוריה:רבות
קטגוריה:בוגרי אוניברסיטת קייפטאון
קטגוריה:ישראליות שנולדו ב-1952
קטגוריה:ישראלים שנולדו ב-1952